**RAPORT** **DE ACTIVITATE**

**AL DIRECȚIEI JUDEȚENE PENTRU SPORT ȘI TINERET ARGEȘ**

**(perioada 01.01.2023-31.10.2024)**

Direcția Județeană pentru Sport si Tineret Argeș (DJST ARGES) își desfășoară activitatea în baza HG nr. 776/2010 privind organizarea și funcționarea direcțiilor județene pentru sport și tineret, respectiv a direcției pentru sport și tineret a municipiului București.

Direcția Județeană pentru Sport si Tineret Argeș a funcționat ca serviciu public deconcentrat în subordinea Ministerului Tineretului si Sportului până în luna noiembrie 2021, atunci când prin OUG nr. 121/2021 Ministerul Tineretului și Sportului s-a reorganizat prin divizare parțială, prin desprinderea unor părți de patrimoniu  și transmiterea acestor părți către Ministerul Familiei, Tineretului și Egalității de Șanse. Ulterior, prin Ordonanța nr. 59 din 15 iunie 2023 Ministerul Sportului s-a transformat in Agenția Națională pentru Sport, instituție publica în subordinea Guvernului și în coordonarea primului ministru.

În ceea ce privește funcționarea Direcțiilor județene pentru sport si tineret s-a prevăzut divizarea acestora in direcții județene de sport (HG 198/2022 privind organizarea si funcționarea directiilor județene de sport), respectiv direcții județene pentru familie și tineret (HG 197/2022 privind organizarea si funcționarea directiilor județene pentru familie si tineret). În realitate această divizare nu s-a produs nici la ora actuală, direcțiile continuând să funcționeze împreună, în subordinea Agenției Naționale pentru Sport, cu statut de instituție publică în reorganizare.

DJST ARGEȘ asigură implementarea la nivel județean a strategiei și politicilor Guvernului Românieiîn domeniul sportului și tineretului.

În conformitate cu activitățile sale principale, în cadrul DJST Arges funcționează următoarele compartimente:

1. COMPARTIMENTUL SPORT – organizează și gestionează activitățile sportive
2. COMPARTIMENTUL TINERET & CENTRE DE AGREMENT – gestionează activitatea centrelor de agrement, precum și activitatea programelor de și pentru tineret.

**I. COMPARTIMENTUL SPORT**

**Obiective principale:**

1. Creşterea numărului de acţiuni sportive, diversificarea ariei de cuprindere şi a ofertei de organizare în cadrul programelor ”Promovarea Sportului de Performanţă” şi ”Sportul pentru Toţi”;
2. Sprijinirea activităţilor de organizare şi reorganizare a structurilor sportive prin consiliere şi eliberare de C.I.S.-uri - Asociaţiilor Sportive fără Personalitate Juridică;
3. Sprijinirea organizării şi desfăşurării competiţiilor sportive naţionale şi internaţionale pe teritoriul judeţului;
4. Colaborarea cu inspectoratele şcolare, unităţile de învăţământ şi cu instituţiile de învăţământ superior pentru organizarea şi dezvoltarea sportului şcolar şi universitar, precum şi pentru formarea şi perfecţionarea pregătirii profesionale a instructorilor sportivi;
5. Încheierea de protocoale de colaborare cu structuri sportive, instituţii publice, mediul privat, pentru organizarea şi desfăşurarea acţiunilor sportive în parteneriat.

**Direcții de acțiune pentru perioada 2023 – 2024:**

1. **Dezvoltarea sportului de masă (Sportul pentru Toți)**

- Activitati de promovare a beneficiilor practicarii in mod regulat a exercitiului fizic, indiferent de varsta, in colaborare cu Asociatia Judeteana Spotul pentru Toti Arges;

- Promovarea si implicarea in organizarea unor proiecte pentru dezvoltarea unor ramuri de sport, cu traditie in judet;

- Imbunatatirea permanenta a modului de promovare si organizare a acestora, in vederea atragerii unui numar cat mai mare si de la o varsta cat mai frageda in practicarea sporturilor de traditie si nu numai a acestora.

**Realizari:**

- Organizare de activități dedicate promovării ramurilor de sport la nivel de judeţ: „Săptămâna Europeană a Sportului” - septembrie 2023- în *județul Argeș au fost desfășurarate 20 de evenimente la care au participat 5321 persoane*;

- In parteneriat cu Academia Olimpica – Filiala Arges - am organizat Crosul olimpic în data de 22 iunie 2024, la care au participat 90 de persoane de toate varstele.

- In parteneriat cu Posta Romana – Organizatia Arges am organizat Marsul Factorilor Postali, în data de 27 iunie 2024, cu un numar de 43 de participanti.

- Stimularea activităților de voluntariat, ca instrument de susținere și promovare a structurilor sportive de la nivel local;

- Creșterea gradului de conștientizare a populației cu privire la beneficiile și oportunitățile de practicare a sportului în cadrul structurilor sportive.

**2. Sprijinirea sportului de perfomanță**

S-au continuat măsurile de supraveghere şi control a activităţii sportive a tuturor structurilor sportive din judeţ, asociaţii judeţene pe ramuri de sport, cluburi sportive.

* + 1. **Pentru sprijinirea activităţii de reorganizare a structurilor sportive personalul direcţiei a acţionat prin:**
  + Acordarea de consultanţă pentru reorganizarea structurilor sportive pe plan judeţean potrivit prevederilor Legii nr. 69/2000 în vederea rezolvării asigurării resurselor necesare dezvoltării activităţii sportive pe plan judeţean.

Asociaţii sportive înscrise în Registrul sportiv în număr de 313, prin eliberarea **CIS-ului** Asociaţiilor Sportive fără Personalitate Juridică din judeţ;

- Punerea la dispoziţia celor interesaţi a proiectului – cadru privind:

- actul constituitv şi statutul unui club sportiv şi a unei asociaţii judeţene pe ramură de sport

- contractul de societate pentru asociaţiile sportive.

**4. Au fost eliberate un număr de 2 Carnete de Instructor Sportiv la 2 ramuri de sport.**

**5. Au fost încheiate parteneriate/protocoale de colaborare cu:**

- Academia Olimpica – Filiala Arges

- Scoala Gimnaziala Mihai Eminescu Pitesti

- Posta Romana – Organizatia Judeteana Arges

-Asociatia Judeteana de Atletism Arges

- Asociaţia Judeţeană de Baschet Argeş;

- Asociaţia Judeţeană de Handbal Argeş;

- Asociația Judeţeană Sportul pentru Toţi Argeş;

- Inspectoratul Școlar Județean Argeș;

- Primăria Municipiului Pitești

|  |  |  |
| --- | --- | --- |
| **Nr. Crt.** | **Indicatori cantitativi** | **ianuarie 2023 –**  **octombrie 2024** |
| **1.** | **Buget alocat** | **0** |
| **2.** | **Număr de actiuni derulate** | **26** |
| **3.** | **Număr participanți** | **5616** |
| **4.** | **Număr acorduri de parteneriat încheiate** | **9** |

**II. COMPARTIMENTUL**  **TINERET**

**Obiective principale:**

1. Întreținerea patrimoniului de tineret aflat în administrare
2. Dezvoltarea programului național de tabere sociale, tabere tematice și naționale prin dezvoltarea de programe tematice în cadrul acestor tipuri de tabere
3. Dezvoltarea programelor de finanțare a proiectelor care se adresează tinerilor & stimularea organizării de activități care să valorifice potențialul creativ al tinerilor
4. Creșterea gradului de participare activă și sistematică a tinerilor la viața comunității
5. Sprijinirea și încurajarea voluntariatului în rândul tinerilor
6. Dezvoltarea capacității Centrului de tineret Pitesti de a desfășura activități de lucru cu tinerii
7. Promovarea turismului pentru tineret – organizarea grupurilor şi trimiterea acestora în alte locaţii din ţară, cât şi primirea grupurilor de turişti din ţară la Baza Turistică Pitesti, Centrele de Agrement Corbeni şi Nucşoara
8. Cooperarea şi dezvoltarea de parteneriate cu organizaţii neguvernamentale de tineret, instituţii care au ca preocupări problemele tinerilor, alte persoane fizice şi juridice în vederea îndeplinirii obiectivelor în domeniu

**Întreținerea patrimoniului de tineret aflat în administrare**

DJST Arges are în administrare următoarele unități de agrement:

* 1. Baza Turistică Pitesti (str. Mică, nr. 1) - funcționează cu o capacitate de cazare de 100 locuri. Aceasta reprezintă principala sursa de venituri proprii, care asigura acoperirea unei părți din cheltuielile de funcționare pe parcursul anului.
  2. Centrul de agrement Nucșoara – capacitate de cazare 40 locuri – nu sunt îndeplinite condițiile pentru obținerea avizului de funcționare (lipsa de personal, nealocarea de fonduri pentru reparații și modernizări)
  3. Centrul de agrement Corbeni – capacitate de cazare 52 locuri – nu sunt îndeplinite condițiile pentru obținerea avizului de funcționare (lipsa de personal, nealocarea de fonduri pentru reparații și modernizări)
  4. Centrul de agrement Stoenesti – în conservare
  5. Centrul de agrement Păuleasca – în conservare
  6. Centrul de agrement Valea Mare – în conservare

**Desfășurarea de proiecte&activități care se adresează tinerilor**

**Începând cu anul 2022 și până în prezent, Ministerul Sportului, respectiv Agenția Națională pentru Sport nu au mai alocat fonduri pentru derularea activităților de tineret la nivelul județelor.**

Singurele forme de desfășurare a activităților de tineret au fost cele pe baza de protocoale de parteneriat, în acest sens având colaborări cu diverse instituții cu preocupări similare și organizații neguvernamentale de tineret:

* + Facultatea de Științe, Educație Fizică și Informatică – Centrul de Cercetare pentru Performanță Umană
  + Casa de Cultură a Studenților Pitești
  + Liceul Tehnologic ASTRA Pitești
  + AIESEC Pitesti
  + Asociația Teatrul pentru Toți
  + Asociația Pro Educația
  + Asociația Azi elevi, mâine lideri
  + Asociația pentru Integrarea Refugiaților în Societate
  + Asociația Județeană Sportul pentru Toți

**Sprijinirea și încurajarea voluntariatului în rândul tinerilor**

**Funcționarea Centrului de tineret Pitesti la sediul Bazei Turistice Pitești –** au fost amenajate spații destinate tinerilor unde se pot desfășura diverse activități educativ-recreative, sportive, informative etc.

Acesta găzduiește în permanență întâlniri ale tinerilor, organizate cu anumite teme, sesiuni de informare și pregătire pentru voluntarii implicați în activitățile de tineret, precum si ședințele membrilor ONGT, care au nevoie de un spațiu în care să își desfășoare activitățile.

Și în anul 2023, și în anul 2024, pe perioada vacanței de vară (iunie – august) am desfășurat proiectul de tradiție ***“Club de timp liber”,*** care a constat în organizarea de ateliere tematice, susținute de tineri voluntari: handmade, pictură, limbi străine, sport, dans, muzica, iubitorii de lectură, antreperenoriat, dezvoltare personală etc.

În concluzie, trebuie precizat că din cauza prelungirii perioadei de reorganizare și definirea statutului celor două instituții nou înființate, Direcția Județeană de Sport, respectiv Direcția Județeană pentru Familie și Tineret, întreaga activitate de sport și tineret a fost afectată prin lipsa finanțării, încetarea colaborărilor, plecarea personalului ( în statul de funcții al Direcţiei Judeţene pentru Sport şi Tineret Argeş este aprobat un număr de 39 de posturi, în prezent doar 14 fiind ocupate) ceea ce a condus la nerealizarea a multe obiective.

DIRECTOR EXECUTIV,

Ing. BOCANU SIMONA

ÎNTOCMIT

**COMPARTIMENTUL SPORT**

Prof. MOICEANU ANIȘOARA- consilier ,cls.I, grd. prof. Superior

Prof. VIȘAN BOGDAN FLORIN - consilier ,cls.I, grd. prof. Superior